Vispārējās tiesas 2022. gada 30. septembra rīkojums – Rivière/ID
(Lieta T-54/22) 1
(Institucionālās tiesības – Parlamenta loceklis – Deputāta darbības apturēšana viņa politiskajā grupā un izslēgšana no tās – Prasītājs, kurš vairs neatbild uz Vispārējās tiesas lūgumiem – Tiesvedības izbeigšana pirms sprieduma taisīšanas)
Tiesvedības valoda – franču
Lietas dalībnieki
Prasītājs: Jérôme Rivière (Parīze, Francija) (pārstāvis: B. Kuchukian, advokāts)
Atbildētāja : Identitātes un demokrātijas politiskā grupa (ID) (pārstāvis: J. Bosquet, advokāts)
Priekšmets
Ar prasību, kas pamatota ar LESD 263. pantu, prasītājs lūdz atcelt Eiropas Parlamenta Identitātes un demokrātijas politiskās grupas (ID) biroja 2022. gada 21. un 25. janvāra lēmumus, ar kuriem tika apturēta viņa darbība politiskajā grupā un pēc tam viņš no tās tika izslēgts.
Rezolutīvā daļa
Izbeigt tiesvedību lietā par šo prasību, ciktāl tā vērsta pret Identitātes un demokrātijas politisko grupu (ID).
Piespriest prasītājam atlīdzināt tiesāšanās izdevumus, izņemot tos, par kuriem Vispārējā tiesa jau ir lēmusi 2022. gada 14. jūlija rīkojumā Rivière/Parlaments un ID (T-54/22, nav publicēts, EU:T:2022:472).
____________
1     OV C 158, 11.4.2022.